als_Latn dik_Latn sag_Latn
Një punë 18 mujore kërkon dhe pushimin e duhur. Kryeministri Edi Rama lajmëron në facebook të gjithë administratën, se e hëna e ardhshme e gjithë administrate do të jetë pushim. Nuk është festë zyrtare, por festë për miratimit të Reformës në Drejtësi, me 140 vota në Parlamentin shqiptar.
Edi Rama:
“Së bashku kemi arritur të paarritshmen në 25 vjet???Prandaj të hënën administrata pushim dhe le të jetë një fundjavë e gëzuar për të gjithë?”.
Vetëm pak orë pas miratimit me 140 vota të ndryshimeve kushtetuese, LSI thotë se ky vendim ka future shqipërinë në një re. Në një prononcim për mediat, Kryetari i grupit parlamentar të LSI-së Petrit Vasili tha se se 140 votat pro miratimit të reformës në drejtësi ishte prova se konsensusi bashkon më shumë koalicionin.
Petrit Vasili:
“Dje parlamenti shqiptar realizoi një votim unikal qoftë në historinë e tij, qoftë në historinë e pluralizmit shqiptar. Një produkt i një konsensusi patriotik dhe historik. Një konsensus që bashkoi shqiptarët, i bëri të ndihen më të sigurt në vendin e tyre. I bëri të ndihen më mirë në një Atdhe që drejtohet nga një politikë që tregoi maturi për çështje madhore. Konsensusi nuk besoj se rrëzon koalicione sepse besoj se konsensusi nuk është një ditë ndarje por bashkimi. Ne kemi votuar të 140 deputetët për reformën në drejtësi ku të gjithë votat e përbashkëta, PS dhe LSI kanë qenë në atë sallë. Edhe këtu ka një provë si mund të sillesh në mënyrë të përgjegjshme jashtë çdo lloj llogarie të vogël”.
Votimi historik i ndryshimeve kushtetuese me 140 votat në Parlamentin Shqiptar është përshëndetur nga partnerët tanë ndërkombëtarët. Johannes Hahn dhe Federica Mogherini thonë se miratimi i reformës në drejtësi nga klasa politike shqiptare, është një hap pozitiv drejt integrimit të vendit në BE.
Johannes Hahn
“E mirëpres miratimin unanim të reformës së drejtësisë #, si hap të mëtejshëm të rëndësishëm në rrugën e Shqipërisë në BE”!
Federica Mogherini
“# Shqipëria kalon reformën kryesore gjyqësore me unanimitet në Parlament, duke treguar lidership & përgjegjësi. Kjo javë shënoj një lajm të mirë nga # Ballkani”.
Por Eurodeputeti Knut Fleckenstein ka zgjehdur një fotografi me dy fëmijë, me veshje tradicionale shqiptare për të uruar klasën politike shqiptare, por dhe të gjithë ata që u angazhuan për reformën në drejtësi. Por Eurodeputeti ka një lajm të mirë për Shqipërinë, kur tha se do të kërkojë hapjen e negociatave për Shqipërinë.
Knut Fleckenstein:
“Çfarë ditë e mirë për Shqipërinë. Reforma në drejtësi është miratuar nga Kuvendi i Shqipërisë. Në sajë të të gjithë atyre që kanë punuar me ligjet dhe ndryshimet kushtetuese, për një reformë më të mirë. Faleminderit kryeministrit, kryetarit të Kuvendit dhe liderit të opozitës, faleminderit ambasadorëve të SHBA dhe BE dhe ekspertëve të tyre, faleminderit kryetares së Këshillit Kombëtar të Integrimit Europian dhe në saj të kolegut tim Eduard Kukan me të cilin kam marrë pjesë në këtë proces. Ishte shumë e vështirë, por në fund një konsensus i gjetur. Jam i lumtur. Ne të gjithë e dime se puna nuk është bërë ende. Puna tani duhet të fillojë. Me ndihmën e ndërkombëtarëve dhe me ndihmën e Shoqërisë Civile në Shqipëri, ndryshimi është i mundur. Tani kolegët e mi në PE do t’i kërkojnë Këshillit të Europës të vendosin për hapjen e negociatave për anëtarësimin sa më shpejt. Ky është një hap i mëtejshëm i Shqipërisë drejt Bashkimit Europian.
Po kush janë fituesit dhe kush humbësit në këtë debat? Nuk shoh asnjë humbës dhe nuk më pëlqejnë debate të tilla idiote”.
Bashkimi Europian pasi ka uruara shqiptarët për miratimin e Reformës në Drejtësi dh e cilësën votimin e ndryshimeve kushtetuese si vendim historik ka kërkuar nisjen e zbatimit të saj.
Ja deklarat e BE:
Kuvendi i Republikës së Shqipërisë miratoi me unanimitet ndryshimet kushtetuese të cilat përbëjnë dispozitat për një reformë të thellë dhe tërësore në gjyqësor.
Përgëzojmë popullin shqiptar, udhëheqësit e tyre dhe të gjitha forcat politike të cilat treguan pjekuri dhe përgjegjësi në marrjen e këtij vendimi historik.
Ky hap i paprecendent adreson një kërkesë të vjetër nga shumica dërrmuese e qytetarëve për një drejtësi të përgjegjshme, të pavarur dhe transparente. Ai përbën gjithashtu një kontribut për luftën kundër korrupsionit dhe krimit të organizuar. Të gjitha këto janë përparësi kyçe për rrugën e Shqipërisë drejt integrimit në BE.
Tani është e rëndësishme që zbatimi i reformës të nisë menjëherë, me qëllimin që popullit shqiptar t’i shërbejë një sistem drejtësie që bazohet fort në standardet evropiane.
Kryetari i Partisë Demokratike, Lulzim Basha ka qenë i pari politikan që ka përshëndetur miratimin e reformës në drejtësi pas një prononcimi për mediat. Kryedemokrati u shpreh se miratimi i saj është një ogur i mirë për drejtësinë ë gjithë shqiptarëve dhe se dita e parë e reformës në drejtësi, është edhe dita e fundit e qeverisë Rama.
Ja deklarata e Bashës për mediat:
“Reforma në drejtësi që sot u miratua me konsensusin e Kuvendit të Shqipërisë, paketa që kaloi me votat e deputetëve të mazhorancës e opozitës të bashkuar është një ogur i mirë për shqiptarët për drejtësi.
Është një ogur për çdo shqiptar, për drejtësinë e kushtutueshmërisë ku çdo drejtësi merret siç duhet. Kjo është një betejë që duhej ti bashkonte shqiptarët 1 vit më parë.
Falënderoj miqtë tanë, kancelarin Merkel, zv/sekretaren Nuland për mbështetjen që i dhanë opozitës së Shqipërisë.
Ne ishim në këtë betejë në emër të çdo qytetari, të votuesve tanë që sot janë më të shumtë, edhe të votuesve të qeverisë që sot janë në minorancë. Korrupsioni është në çdo zyrë të shtetit, papunësia ka kapur nivelet rekord, qeveria donte ta anashkalonte.
Dita e parë e Reformës në Drejtësi është edhe dita e fundit e kësaj qeverie. Sepse nuk ka si të jetë ndryshe, që një qeveri e themeluar mbi korrupsion dhe krim, u detyrua që të votonte këtë reformë”
Formula për zgjedhjen e anëtarëve të KLGj dhe KLP parashikon vetingun përmes ONM të gjithë anëtarëve të KLGj dhe KLP, gjithashtu parashikon edhe hedhjen e shortit në rast se gjatë dy raundeve të para të votimit, Parlamenti nuk i zgjedh dot anetarët e këtyre dy trupave.Por në Komision Ad Hoc, lista prej 5 anëtarësh miratohet me konsensusin e opozitës.Kandidaturat janë të lira dhe nuk propozohen nga Dhoma e avokatisë, noterisë, Në Komision lista miratohet me 4 vota, pra me konsensus, sepse komisioni perbehet 3 nga shumica dhe 2 pakica.
Burime të In Tv.al bëjnë me dije se palët politike në vend kanë arritur dakordësinë për reformën në drejtësi. Kryeministri Rama dhe kryeparlamentari Meta ishin të parët që pranuan propozimin ndërkombëtare, dhe më pas edhe kreu i PD Basha, ka dhënë përgjigjen pozitive. Drafti i ri pritet të kalojë në komisionin e posaçëm të reformës në drejtësi. Sipas burimeve nga PD, është pranuar propozimi i Partisë Demokratike. Pra zgjedhja e anëtarëve të KLP dhe KLGJ me konsensusin e opozitës.
Kryetari i Kuvendit, z. Ilir Meta përshëndet marrëveshjen e arritur për reformën në drejtësi.
Duke falenderuar Kryeministrin z. Edi Rama, Kryetarin e PD-së, z. Lulzim Basha dhe Ambasadorët z. Donald Lu dhe znj. Romana Vlahutin, Kryetari i Kuvendit thekson se marrëveshja është shenjë pjekurie dhe bashkimi.
Z. Meta bën thirrje për formalizimin e procesit me votën unanime në Kuvend.
“Falenderoj Kryeministrin z. Rama, Kryetarin e PD-së z. Lulzim Basha dhe ambasadorët z. Donald Lu dhe znj. Romana Vlahutin. Marrëveshja është shenjë pjekurie dhe bashkimi. Tashmë të formalizojmë procesin me votën unanime në Kuvend”, theksohet në mesazhin e Kryetarit të Kuvendit, z. Ilir Meta
Edhe kryeministri Rama e ka përshëndetur këtë marrëveshje në Twitter.
Që prej orëve të para të ditës shoqëria civile qëndron përpara godinës së parlamentit duke bërë thirrje për votimin e reformës në drejtësi. Më pankarta në duar ata iu kanë dhënë mesazhe të forta deputetëve duke iu kujtuar se qytetarët më shumë se dhe vetë politika kanë nevojë që të miratohet reforma, pasi me ta abuzohen nëpër institucionet e drejtësisë. Protesta ka qenë paqësore dhe me thirrje ndaj ligjvënësve për të menduar për brezat e ardhshëm dhe jo për interesin vetjak të tyre. Protesta ka qenë paqësore dhe me thirrje ndaj ligjvënësve për të menduar për brezat e ardhshëm dhe jo për interesin vetjak të tyre.
Ja pamje nga protesta:
Për Berishën edhe veshëgjati i Shën Gjergjit e di kush nuk do reformën në drejtësi. Ai me këtë ka lënë të nënkuptohet se është lideri i majtë, Edi Rama. Ish kryeministri ka thënë përmesa batutave se Rama s’ka më nerva për negociata. Ndërsa liderin e së djathës e vlerësoi maksimalish.
Për më shumë ndiqni videon...
Ndërkohë që vazhdon protesta e shoqërisë civile para Parlamentit me qëllim miratimin e reformës në drejtësi, sipas opinion.al, kjo shoqëri cilive nuk duket të jetë dhe aq e tillë. Në sms-n që do qarkullon po shkruhet:
Jul 29, 2017
Jul 29, 2017
Jul 23, 2017
Jul 23, 2017
Jul 24, 2017
Jul 22, 2017
als_Latn jav_Latn als_Latn als_Latn eus_Latn als_Latn als_Latn isl_Latn als_Latn vec_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn bos_Latn bos_Latn bos_Latn bos_Latn bos_Latn